ՀՀ Արագածոտնի մարզպետ, մարզխորհրդի նախագահ Սերգեյ Մովսիսյանի ողջույնի խոսքը 2022 թ․ մարզխորհրդի առաջին նիստում

ՀՀ Արագածոտնի մարզխորհրդի հարգելի՛ անդամներ, պետական կառավարման համակարգի մարմինների տարածքային ստորաբաժանումների ղեկավարներ, ներկաններ։

Ողջունում եմ ձեզ 2022 թվականի մարզխորհրդի անդրանիկ նիստում։

Մարզի խորհրդի նախագահի պաշտոնում սա իմ առաջին նիստն է, և լիահույս եմ, որ որպես խորհրդակցական մարմին, մարզխորհուրդը կառուցողական քննարկումներ է անելու օրակարգային մի շարք հարցերի շուրջ, արդյունքում՝ կարևոր եզրահանգումներ են կատարվելու, ինչու չէ նաև՝ իմ կողմից որոշումներ ընդունվելու։

Ըստ էության, սա նաև առաջին նիստն է համայնքների խոշորացման գործընթացի ավարտից հետո՝ նոր կազմով։

Վստահ եմ՝ նիստերը էլ ավելի են ամրապնդելու մարզպետարան-համայնքներ գործակցությունը, բարձրացնելու են համայնքների խնդիրների վերաբերյալ մեր իրազեկությունը և մեր կողմից իրականացվող տարածքային կառավարման արդյունավետությունը։

Տեղեկացնում եմ, որ ըստ համապատասխան կարգի, մարզխորհրդի նիստ եմ հրավիրելու առնվազն եռամսյակը մեկ։ Կարևոր եմ համարում բոլոր համայնքապետերի մասնակցությունը նիստերին և ակտիվ ներգրավվածությունը քննարկումներին։ Նիստերը հրապարակային են, և խրախուսում ենք մարզի և համայնքների ղեկավարմամբ հետաքրքրված շահագրգիռ անձանց մասնակցությունը։